
Je li obavezan tekfir ili upozoroti na ta djela kufra i na ***[kufr](https://pitajucene.com/search/kufr/questions/ "Pretraži pitanja o kufru")*** sufija u globalu mali je njih koji nisu upali ili u kufr ili u ***[širk](https://pitajucene.com/search/%C5%A1irk/questions/ "Pretraži pitanja o širku")***?


* 
* 
* 
* 
* 
* 
* 

 
Upozorivanje na djela kufra i tekfirenje onog ko čini djela kufra

Bismillahir-rahmanir-rahim  

Obaveza nam je draga braćo i sestre da spoznamo istinu i da pozivamo ka njoj, kao i da spoznamo zabludu i da upozoravamo na nju.  

Obaveza nam je upozoriti na novotarije, a ne na ljude koji rade novotarije, osim na one koji otvoreno i javno pozivaju na novotarije, dok oni koji rade novotarije iz neznanja ili zbog slijepog slijeđenja bez da pozivaju na njih ne treba upozoravati, njih treba savjetovati.  

Što se tiče tekfira, obaveza nam je znati šta je ***[iman](https://pitajucene.com/search/iman/questions/ "Pretraži pitanja o Imanu")*** a šta ***[kufr](https://pitajucene.com/search/kufr/questions/ "Pretraži pitanja o kufru")***, a nismo mukelefi-obavezni baviti se tekfirom. Nasuprot, šerijat nas upozorava na to, jer u tekfiru postoje izuzetno precizna pravila, i ne treba se baviti time osim ko je spoznao-naučio sva ta pravila (poput kadija).  

Ehli sunnet vel džemat pravi razliku između djela i počinioca djela, može se desiti da čovjek učini djelo kufra ali da on ne bude kafir, zbog toga nas šerijat strogo upozorava na tekfir.  

Isto tako postoji razlika u težini kufra, nije isti kufr psovanje Allaha i smatrati da nije obaveza postiti ***[Ramazan](https://pitajucene.com/search/ramaza/questions/ "Pretraži pitanja o ramazanu")***, ako bismo čuli da je neko opsovao Allaha odmah bi za njega rekli da je kafir, (jer za takvu vrstu kufra ne postoje pravila), dok za onoga koji kaže nije obaveza postiti ramazan ne smijemo odmah reći da je kafir (jer za ovu vrstu kufra postoje pravila).  

Propisi vezani za djelo nalaze se u akidetskim knjigama, dok propisi vezani za počinioca djela nalaze se u fikskim knjigama.


Ukoliko se u tekfiru oslonimo samo na akidetske knjige postaćemo tekfirovci, ako se oslonimo samo na fikske knjige postaćemo murdžije, zato da ne bismo pogriješili treba poznavati propise i iz akidetskih i iz fikskih knjiga, a to treba izučavati.  

Ako vidimo čovjeka da je uradio ili učinio djelo kufra treba ga upozoriti na to, i sa tim smo ispunili obavezu prema Allahu, pa i prema tom čovjeku.  

Sasvim nam je dovoljno da ako vidimo čovjeka da radi djelo kufra da mu objasnimo da je to djelo neispravno, da je kufr, i da ga zamolimo da ostavi to djelo, pa ako ostavi imamo nagradu i mi i on, a ako ne posluša mi opet imamo nagradu a on će snositi odgovornost i posledice pred Allahom.  

Činjenica je da su neki muslimani zbog nepoznavanja pravila i propisa tekfira i nepoznavanja razlike između djela i počinioca djela, protekfirili najbolje, najčasnije i najučenije daije.  

Molim Allaha da nas sačuva svake vrste neznanja.


Odgovorio: mr. ***[Jakub Alagić](https://pitajucene.com/search/Jakub+Alagi%C4%87/answers/ "Pretraži odgovore od mr. Jakub Alagić")***  

Preuzeto sa Whatsapp grupe “DELIL – Akida”


